|  |  |  |  |  |
| --- | --- | --- | --- | --- |
| TAVOITE | ARVIOINNIN KOHDE | ALIN TAITOTASO | HYVÄN OSAAMISEN KUVAUS (8) | ESIMERKKISISÄLTÖJÄ |
| T3 auttaa oppilasta tunnistamaan uskonnollisen kielen erityispiirteitä ja vertauskuvallisuutta | Uskonnon kielen ja symbolien analysointi | Oppilas tunnistaa annetuista esimerkeistä uskonnollisen symbolin, vertauskuvan, kielikuvan tai väitteen. | Oppilas osaa antaa esimerkkejä uskonnollisesta kielestä ja sen vertauskuvallisuudesta. | Uuden testamentin kertomuksia ja Jeesuksen opetuksia  Raamatun vertauskuvallisuus ja yhteydet kulttuuriin  pääsiäinen ja kristinuskon symboleista risti |
| T7 kannustaa oppilasta kunnioittamaan omaa ja toisen pyhää sekä käyttäytymään asianmukaisesti erilaisissa uskonnollisissa tilaisuuksissa ja tilanteissa | Uskonnon monilukutaito | Oppilas tunnistaa tai osaa nimetä jonkin pyhänä pidetyn asian tai siihen liittyvän tavan. Käyttäytymiseen liittyvää tavoitteen osaa ei arvioida. | Oppilas ymmärtää, mitä tarkoitetaan toisen pyhän kunnioittamisella. Oppilas osaa antaa esimerkkejä uskonnollisiin tilanteisiin ja paikkoihin sekä muihin pyhiin asioihin liittyvästä tapakulttuurista. Käyttäytymiseen liittyvää tavoitteen osaa ei arvioida. | jumalanpalvelus  luokkatovereiden ja lähiympäristön uskonnollinen elämä – suvaitsevaisuus  perehdytään suomalaiseen katsomukselliseen kulttuuriin ja kulttuurivähemmistöihin sekä erilaisiin elämän- ja maailmankatsomuksiin |
| T8 ohjata oppilas perehtymään opiskeltavan uskonnon eettisiin opetuksiin sekä eri uskontoja yhdistäviin eettisiin periaatteisiin | Etiikkaa koskeva tieto | Oppilas tunnistaa tai osaa nimetä yksittäisen esimerkin opiskeltavan uskonnon eettisistä opetuksista. | Oppilas tunnistaa ja osaa nimetä opiskeltavan uskonnon eettisiä opetuksia. | Uuden testamentin kertomuksia ja Jeesuksen opetuksia  Vuorisaarna, Isä meidän -rukous, rakkauden kaksoiskäsky |
| T9 ohjata oppilasta ymmärtämään ihmisoikeuksiin ja erityisesti YK:n Lapsen oikeuksien sopimukseen sisältyviä arvoja yksilön ja yhteisön näkökulmasta | Ihmisoikeusetiikka | Oppilas tunnistaa annetuista esimerkeistä ihmisoikeuksia tai Lapsen oikeuksien sopimuksesta nousevia lapsen oikeuksia. | Oppilas osaa kertoa lapsen oikeuksien ja muiden ihmisoikeuksien vaikutuksesta omaan elämänpiiriinsä. | tasa-arvo  YK:n Lapsen oikeuksien sopimus  koulukiusaamisen tunnistaminen ja vähentäminen |
| T10 ohjata oppilasta arvioimaan tekemiään valintoja ja pohtimaan toiminnan taustalla vaikuttavia arvoja eettisten periaatteiden ja kestävän tulevaisuuden näkökulmasta | Eettinen pohdinta | Oppilas tunnistaa annetuista esimerkeistä joitain toiminnan taustalla vaikuttavia arvoja tai eettisiä valintatilanteita. | Oppilas osaa kertoa arjen esimerkin kestävän tulevaisuuden rakentamisesta.  Oppilas soveltaa jotain eettistä ohjetta arjen ongelmatilanteen ratkaisujen pohdinnassa. | vastuu ympäristöstä ja luonnosta  tunnetaidot ja arkipäivän etiikka  vastavuoroisuusperiaate  rasismiin ja suvaitsevaisuuteen suhtautuminen |
| T11 luoda oppilaalle mahdollisuuksia keskustella eettisistä kysymyksistä, ilmaista  rakentavasti ajatuksiaan ja tunteitaan sekä harjoitella perustelemaan omia näkemyksiään | Ajattelun ja vuorovaikutuksen taidot | Oppilas osaa kuunnella muita ja ilmaista jollain tavoin ajatuksiaan. | Oppilas osallistuu yhteiseen keskusteluun, osaa kuunnella toisia ja ilmaista itseään. | keskustelutaidot: mielipide, mielipiteen perustelu ja toisen mielipiteen kuuntelu |

HUOM. Osa tavoitteista ja sisällöistä opiskellaan 4. luokan yhteisellä katsomusaineiden integroidulla tunnilla (1vvt).